Lignelsen om den store fest i himmelen.

**🖰** I dag har vi bamsefest - vi har inviteret Jer og en masse bamser - dejlig I kom. Meget skuffet hvis der hverken kom bamser eller børn i børneklubben til Bamsefest.

**🖰** Når man skal holde fest/til fest så forbereder man sig.

Det har vi også gjort - pyntet op, dækket bord, bagt, fundet lege o.s.v.

I DK inviterer vi først folk, og derefter laver vi alle forberedelser.

Vi skal høre en lignelse som Jesus fortæller, hvor alting er lavet helt klar – maden er klar, lokalet er pyntet og bordet er dækket – nu mangler bare gæsterne – og de bliver først inviteret nu da alt er klart til festen.

Der var en rig mand – enorm rig – en rigtig Onkel Joakim – men han var god – holdt ikke sin rigdom for sig selv – ville gerne dele den med sine venner.

**🖰** Første ven (landmand) siger nej tak – har lige købt en ny mark, som han glæder sig helt vild til at komme ud at se på - det vil han hellere end at komme med til fest.

**🖰** Dernæst en ven som lige har købt nogle okser – var det i dag var det nok en ny traktor – dem må han bare ud at prøve og pløje med - det vil han hellere end at komme med til fest.

**🖰** Sidst en mand som er blevet gift og så optaget af sin kone at både han og konen siger nej tak.

Så går tjeneren hjem – tror I den rige mand bliver skuffet over sine venner?

Var det nogle dårlige undskyldninger?

Var det ikke noget de kunne gøre i morgen alt sammen?

Den rige mand bliver meget skuffet og vred – sender tjenerne ud igen – denne gang ikke til hans venner men til alle de møder i byen – børn og voksne – rige og fattige – hjemløse, gamle i kørestole, sorte og gule – alle skal de invitere med til fest. Ingen bamser.

Det gør de og det vælter ind med folk der gerne vil til fest og den rige mand bliver glad – men der er plads til flere og tjenerne bliver sendt ud igen – udenfor byen, længere væk, for at invitere alle de møder. Og mange tager imod indbydelsen og langt om længe bliver festsalen fyldt til stor glæde for den rige mand.

**🖰** Den rige mand = Gud, der inviterer til fest i himlen. Han vil så gerne have os alle med i himlen. De første der fik invitationen var jøderne, da Jesus gik på jorden i Israel – dernæst kom indbydelsen til alle os andre. Alle er inviteret – det står i bibelen – egentlig er der en der har sørget for at vi kunne komme med til fest, for vi er jo ikke Guds nære venner – vi er jo ikke isralietter eller speciel fromme.

**🖰** Men Jesus har sørget for at invitationen også gælder os – han inviterer os og indbydeseskortet er meget speciel – det er bibelen – et stort indbydelseskort, hvor Gud igen og igen fortæller, at han gerne vil have os mennesker – alle mennesker, med til fest i himmelen.

**🖰** Guds indbydelse gælder alle – store og små – sorte, brune, røde, hvide og gule.

Og det er aldrig for tidligt at tage imod indbydelsen – men det kan blive for sent - det er godt at have ting der optager en, men ikke hvis der ikke er tid og plads til Jesus – hvis du ikke har tid til at tænke på at gøre dig klar til festen i himmelen, så er det ikke godt – for det er en fest du ikke må gå glip af!

🖰 ”Engang skal vi synge i himmelens kor”